ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για την εξέλιξη των δαπανών του ΕΓΤΠΕ-τμήμα Εγγυήσεων Σύστημα έγκαιρης προειδοποίησης Αριθ. 7/2000

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη των μηνιαίων δαπανών

2. Προσωρινή απορρόφηση των πιστώσεων

3. Σχόλια

4. Συμπεράσματα

1. Συνολική εξέλιξη των μηνιαίων δαπανών

Οι παρακάτω πίνακες παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από τις 16 Οκτωβρίου 1999 έως τις 31 Μαΐου 2000.

1.1. Η υποκατηγορία 1α «Παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες»

>ΘΕΣΗ ΠIΝΑΚΑ>

1.2. Η υποκατηγορία 1β «Αγροτική ανάπτυξη και συνοδευτικά μέτρα»

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3. σχόλια

3.1. Η εκτέλεση των πιστώσεων για τον Ιούλιο 2000

Η εκτέλεση των πιστώσεων του υποτμήματος B1 του προϋπολογισμού για τον Ιούλιο 2000 (δαπάνες των κρατών μελών από τις 16 Οκτωβρίου 1999 έως τις 31 Μαΐου 2000) ανέρχονται σε 32 043 εκατ. ευρώ, ήτοι 78,2% των πιστώσεων. Οι δαπάνες είναι:

- για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες) είναι κατά 238 εκατ. ευρώ υψηλότερες από το δείκτη. Η υπέρβαση του δείκτη είναι σημαντικότερη από εκείνη του προηγούμενου μηνός,

- για την υποκατηγορία 1β (αγροτική ανάπτυξη και συνοδευτικά μέτρα) κατά 826 εκατ. ευρώ χαμηλότερες από το δείκτη.

3.1. Νομισματικοί παράγοντες

3.2.1. Η ισοτιμία του δολαρίου έναντι του ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας του δολαρίου έναντι του ευρώ. Για σημαντικό μέρος των επιστροφών κατά την εξαγωγή των γεωργικών προϊόντων, ιδίως για τα σιτηρά και τη ζάχαρη, καθώς και για την περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την εξέλιξη της τιμής του δολαρίου.

Σύμφωνα με την απόφαση του Συμβουλίου για τη δημοσιονομική πειθαρχία, ο γεωργικός προϋπολογισμός 2000 καταρτίστηκε βάσει της μέσης ισοτιμίας του δολαρίου για τον Ιανουάριο, Φεβρουάριο και Μάρτιο 1999 που ανερχόταν σε 1 EUR = 1,12 $.

Οι πραγματικές τιμές του ευρώ που παρατηρήθηκαν τους τελευταίους μήνες ήσαν σαφώς χαμηλότερες από τη δημοσιονομική ισοτιμία. Είναι, επομένως, πολύ πιθανό ότι ο μέσος όρος των τιμών του δολαρίου που διαπιστώνονται από την 1η Αυγούστου 1999 έως τις 31 Ιουλίου 2000 (περίοδος αναφοράς για τον προσδιορισμό της επίδρασης του δολαρίου) θα αποκλίνει από αυτή τη δημοσιονομική ισοτιμία και ότι το επίπεδο των δαπανών που πραγματοποιήθηκαν από τα κράτη μέλη θα είναι χαμηλότερο λόγω της εξέλιξης της τιμής δολαρίου [1].

[1] Ο μέσος όρος των τιμών του δολαρίου που διαπιστώθηκαν από την 1η Αυγούστου 1999 έως τις 20 Ιουνίου 2000 είναι 1 ευρώ = 1 $. Αν η τιμή της 20ής Ιουνίου (περίπου 1 ευρώ = 0,95 $) παρετείνετο έως το τέλος του οικονομικού έτους, η μέση ισοτιμία θα ανήρχετο περίπου σε 1 ευρώ = 1 $.

Το ΕΓΤΠΕ μόνο εν μέρει επωφελήθηκε από το ποσό που εξοικονομήθηκε. Υπενθυμίζεται ότι τα εξοικονομούμενα ποσά που υπερβαίνουν την ατέλεια των 200 εκατ. ευρώ, που καθορίζεται με τους κανόνες της δημοσιονομικής πειθαρχίας, θα μεταφερθούν, στο τέλος του οικονομικού έτους, προς το νομισματικό απόθεμα και δεν μπορούν να χρησιμοποιηθούν για τη χρηματοδότηση άλλων μέτρων.

3.2.2. Η επίπτωση των διπλών τιμών

Δαπάνες, σαφώς λιγότερο σημαντικές από εκείνες των προηγούμενων ετών θα προκύψουν από την επίπτωση των διπλών τιμών. Η κατάργηση των πράσινων τιμών οδήγησε στην εξάλειψη του αποτελέσματος των διπλών τιμών στις χώρες που μετέχουν στο ευρώ και επομένως σε σημαντικές οικονομίες.

Το κόστος της διπλής τιμής εκτιμήθηκε για το ΕΓΤΠΕ-τμήμα εγγυήσεων κατά την κατάρτιση της διορθωτικής επιστολής σε 119 εκατ. ευρώ. Μετά από πρόσφατο υπολογισμό η επίπτωση της διπλής τιμής εκτιμήθηκε σε 240 εκατ. ευρώ, ήτοι σημειώθηκε αύξηση 121 εκατ. ευρώ.

3.3. Παράγοντες της αγοράς

3.3.1. Η υποκατηγορία 1α: παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες

Κεφάλαιο B1-10: Αροτραίες καλλιέργειες // + 248 εκατ. EUR

// (δαπάνες: 16 069 εκατ. EUR)

(προβλέψεις: 15 821 εκατ. EUR)

Η υπέρβαση του δείκτη προκύπτει από:

- τη γραμμική μείωση των πιστώσεων που αποφασίστηκε από την αρμόδια αρχή του προϋπολογισμού κατά την έγκριση του προϋπολογισμού, ιδίως ορισμένα κονδύλια ενισχύσεων ανά εκτάριο υπερβαίνουν το δείκτη,

- τις υψηλότερες επιστροφές στην παραγωγή αμύλου (σημαντικότερες ποσότητες),

- τις υψηλότερες επιστροφές στην εξαγωγή και αυτό παρά τις εξοικονομήσεις μετά από την ευνοϊκή εξέλιξη της ισοτιμίας του δολαρίου. Ωστόσο, από τις προβλέψεις των κρατών μελών εμφανίζεται χαμηλό επίπεδο δαπανών επιστροφών για τους προσεχείς μήνες,

- τις δαπάνες για τη δημόσια αποθεματοποίηση που είναι υψηλότερες από εκείνες που είχαν προβλεφθεί. Ωστόσο, η Επιτροπή θεωρεί ότι οι δαπάνες για τη δημόσια αποθεματοποίηση θα βρεθούν στο τέλος του οικονομικού έτους κάτω από τις πιστώσεις του προϋπολογισμού. Μετά από σημαντικές πωλήσεις κριθής σε καλό επίπεδο τιμών, το απόθεμα παρέμβασης στο τέλος του οικονομικού έτους θα είναι σαφώς λιγότερο υψηλό απ'ό,τι αρχικά είχε προβλεφθεί. Επιπλέον, δεν θα είναι πιθανώς αναγκαίο να προβούμε σε συμπληρωματική υποτίμηση του αποθέματος στο τέλος του οικονομικού έτους.

Επιπλέον, μπορούμε να διαπιστώσουμε υποαπορρόφηση σε σχέση με το δείκτη για την ενίσχυση στον σκληρό σίτο λόγω καθυστερημένων πληρωμών στην Ιταλία, που προκύπτουν από ενίσχυση των ελέγχων που ζητήθηκε από την Επιτροπή.

Η Επιτροπή θεωρεί ότι οι δαπάνες του κεφαλαίου αυτού θα παραμείνουν στο τέλος του οικονομικού έτους κάτω των πιστώσεων. Η υποαπορρόφηση θα προκύψει από λιγότερο σημαντικές δαπάνες για τη δημόσια αποθεματοποίηση, τις επιστροφές κατά την εξαγωγή και, συναρτήσει των αποτελεσμάτων των ελέγχων στην Ιταλία, ενδεχομένως του σκληρού σίτου. Αντίθετα, οι δαπάνες για τις άλλες ενισχύσεις ανά εκτάριο θα υπερβούν τις πιστώσεις (λόγω της γραμμικής μείωσης) καθώς και τις επιστροφές στην παραγωγή αμύλου.

Πρέπει ωστόσο να σημειωθεί ότι στο επίπεδο των δαπανών στο τέλος του οικονομικού έτους θα ληφθούν υπόψη οι εξοικονομήσεις λόγω της ευνοϊκής εξέλιξης της ισοτιμίας του δολαρίου και κατά συνέπεια, ένα σημαντικό ποσό θα μεταφερθεί προς το νομισματικό απόθεμα.

Κεφάλαιο B1-11 : Ζάχαρη // + 36 εκατ. EUR

// (δαπάνες : 1 347 εκατ. EUR)

(δείκτης : 1 311 εκατ. EUR)

Η υπέρβαση του δείκτη προκύπτει, παρά τις εξοικονομήσεις που έγιναν λόγω της ευνοϊκής εξέλιξης της ισοτιμίας του δολαρίου, από υψηλές πληρωμές για επιστροφές κατά την εξαγωγή. Αυτό προέρχεται από τις χαμηλές τιμές στη διεθνή αγορά.

Η υπέρβαση αυτή αντισταθμίζεται εν μέρει από λιγότερο σημαντικές δαπάνες για την ενίσχυση προσαρμογής για το ραφινάρισμα της ζάχαρης.

Θεωρείται ότι οι δαπάνες θα βρεθούν στο τέλος του οικονομικού έτους για το κεφάλαιο αυτό περίπου στο επίπεδο των πιστώσεων που είναι εγγεγραμμένες στον προϋπολογισμό. Πρέπει, ωστόσο, να υπενθυμιστεί ότι ένα μέρος των εξοικονομήσεων λόγω της ευνοϊκής εξέλιξης της ισοτιμίας του δολαρίου, θα μεταφερθεί προς το νομισματικό απόθεμα.

Κεφάλαιο B1-12 : Ελαιόλαδο // - 50 εκατ. EUR

// (δαπάνες : 1 966 εκατ. EUR)

(δείκτης : 2 016 εκατ. EUR)

Η υποαπορρόφηση σε σχέση με το δείκτη προκύπτει από τις λιγότερο σημαντικές δαπάνες για τις ενισχύσεις στην παραγωγή ελαιολάδου. Λόγω της αλλαγής του συστήματος των ποσοστώσεων που προβλέπει τώρα εθνικές ποσοστώσεις, το συνολικό επίπεδο των πληρωμών για την προκαταβολή είναι χαμηλότερο σε σχέση με τα προηγούμενα έτη. Η υποαπορρόφηση θα εκλείψει ενδεχομένως κατά την πληρωμή του υπολοίπου που θα πραγματοποιηθεί αργότερα στη διάρκεια του οικονομικού έτους.

Κεφάλαιο B1-15 : Οπωροκηπευτικά // - 169 εκατ. EUR

// (δαπάνες : 978 εκατ. EUR)

(δείκτης : 1 147 εκατ. EUR)

Η υποαπορρόφηση σε σχέση με το δείκτη αφορά κυρίως τον τομέα των μεταποιημένων οπωροκηπευτικών και προκύπτει κυρίως από χαμηλότερες πληρωμές για τις χρηματικές αντισταθμίσεις για να ευνοηθεί η μεταποίηση των εσπεριδοειδών. Ένα μέρος της υποαπορρόφησης αυτής θα πρέπει να οφείλεται σε καθυστερημένες πληρωμές και είναι πιθανόν κατά το επόμενο οικονομικό έτος, να μην διενεργηθεί μέρος των πληρωμών που είχαν αρχικά προβλεφθεί για το οικονομικό έτος 2000.

Όσον αφορά τον τομέα των νωπών οπωροκηπευτικών, εμφανίζει μικρή υποαπορρόφηση σε σχέση με το δείκτη, λόγω του γεγονότος ότι πραγματοποιήθηκαν χαμηλότερες πληρωμές για τις μπανάνες.

Εκτιμάται ότι στο τέλος του οικονομικού έτους, οι δαπάνες θα κυμαίνονται κάτω του επιπέδου των πιστώσεων που είναι εγγεγραμμένες στον προϋπολογισμό κυρίως λόγω μικρότερων δαπανών για χρηματικές αντισταθμίσεις για να ευνοηθεί η μεταποίηση εσπεριδοειδών και για τις μπανάνες.

Κεφάλαιο B1-16 : Οίνος // + 25 εκατ. EUR

// (δαπάνες : 489 εκατ. EUR)

(δείκτης : 464 εκατ. EUR)

Η υπέρβαση του δείκτη προκύπτει από σημαντικότερες δαπάνες για την ενίσχυση στη χρησιμοποίηση γλευκών.

Θεωρείται ότι οι δαπάνες του κεφαλαίου αυτού θα υπερβούν ελαφρώς τις πιστώσεις στο τέλος του οικονομικού έτους.

Κεφάλαιο B1-17 : Καπνός // - 104 εκατ. EUR

// (δαπάνες : 773 εκατ. EUR)

(δείκτης : 877 εκατ. EUR)

Η υποαπορρόφηση σε σχέση με το δείκτη προκύπτει από την καθυστέρηση πληρωμών για τις πριμοδοτήσεις της εσοδείας 1999. Εκτιμάται ότι η καθυστέρηση θα καλυφθεί κατά τη διάρκεια του οικονομικού έτους

Κεφάλαιο B1-20 : Γάλα και γαλακτοκομικά προϊόντα // + 6 εκατ. EUR

// (δαπάνες : 1 800 εκατ. EUR)

(δείκτης : 1 794 εκατ. EUR)

Το σύνολο των δαπανών του κεφαλαίου αυτού βρίσκεται περίπου στο επίπεδο του δείκτη. Ωστόσο, μπορούμε να διαπιστώσουμε εντός του κεφαλαίου αυτού αποκλίσεις σε σχέση με το δείκτη σε περισσότερα κονδύλια του προϋπολογισμού.

Διαπιστώνουμε υπερβάσεις του δείκτη για τις δαπάνες της δημόσιας αποθεματοποίησης βουτύρου (σημαντικότερες αγορές), τις ενισχύσεις στη χρησιμοποίηση του αποκορυφωμένου γάλακτος σε σκόνη (κυρίως τις ενισχύσεις στο αποκορυφωμένο γάλα σε σκόνη που χρησιμοποιήθηκε για την παρασκευή καζεΐνης) και τις επιστροφές κατά την εξαγωγή (εξήχθησαν σημαντικότερες ποσότητες).

Αντίθετα, η σημαντική υποαπορρόφηση σε σχέση με το δείκτη προκύπτει από χαμηλότερες δαπάνες για τη δημόσια αποθεματοποίηση του αποκορυφωμένου γάλακτος σε σκόνη. Τα οφέλη από τις πωλήσεις είναι σαφώς υψηλότερα λόγω σημαντικότερων ποσοτήτων που πωλήθηκαν από τη δημόσια παρέμβαση, και από το γεγονός ότι δεν διενεργήθηκαν αγορές στην παρέμβαση.

Στο τέλος του οικονομικού έτους πρέπει να αναμένεται ανάγκη μικρότερη από τις πιστώσεις. Αυτό θα προκύψει από λιγότερο σημαντικές δαπάνες για τη δημόσια αποθεματοποίηση του αποκορυφωμένου γάλακτος σε σκόνη καθώς και από τις υψηλότερες συμπληρωματικές εισφορές από ό,τι είχαν υπολογισθεί στον προϋπολογισμό. Αντίθετα, οι δαπάνες των επιστροφών κατά την εξαγωγή, τη δημόσια αποθεματοποίηση του βουτύρου και των ενισχύσεων για τη χρησιμοποίηση του αποκορυφωμένου γάλακτος πιθανώς να υπερβούν τις πιστώσεις.

Κεφάλαιο B1-21 : Βόειο κρέας // + 243 εκατ. EUR

// (δαπάνες : 3 679 εκατ. EUR)

(δείκτης : 3 435 εκατ. EUR)

Η υπέρβαση του δείκτη προκύπτει:

* κυρίως για τις υψηλότερες δαπάνες για τις πριμοδοτήσεις λόγω:

- της γραμμικής μείωσης των πιστώσεων που αποφασίστηκε από την αρχή του προϋπολογισμού,

- των σημαντικότερων απ'ό,τι είχαν προβλεφθεί δαπανών για τα έκτακτα μέτρα στήριξης (σφαγή και καταστροφή των ζώων στο Ηνωμένο Βασίλειο στο πλαίσιο της εξάλειψης της ΣΕΒ),

- της επιτάχυνσης των πληρωμών για τις πριμοδοτήσεις. Υπενθυμίζεται ότι οι περισσότερες πριμοδοτήσεις πρέπει να πληρωθούν στους δικαιούχους έως το τέλος Ιουνίου και, κατά συνέπεια, θα πρέπει να διαπιστωθεί κατά τον προσεχή μήνα κάποια προσέγγιση των δαπανών προς το επίπεδο του δείκτη, και

* του γεγονότος ότι το οφέλη επί των πωλήσεων από το δημόσιο απόθεμα είναι χαμηλότερα των προβλεφθέντων.

Για τους λόγους που προαναφέρθηκαν αναμένεται η υπέρβαση των πιστώσεων στο τέλος του οικονομικού έτους.

Κεφάλαιο B1-22 : Αιγοπρόβειο κρέας // + 74 εκατ. EUR

// (δαπάνες : 1 174 εκατ. EUR)

(δείκτης : 1 100 εκατ. EUR)

Η υπέρβαση του δείκτη προκύπτει από επιτάχυνση των πληρωμών σε σχέση με τα προηγούμενα έτη για το υπόλοιπο ποσό του 1999, της πριμοδότησης στις προβατίνες. Πρόκειται για αυστηρά προσωρινή επίπτωση.

Αντίθετα είναι δυνατό να αναμένονται ανάγκες μικρότερες για το κεφάλαιο αυτό λόγω των λιγότερο σημαντικών δαπανών για την πριμοδότηση στις προβατίνες των ετών 1999 και 2000 (υψηλότερο επίπεδο της τιμής της κοινοτικής αγοράς από εκείνο που είχε προβλεφθεί).

Κεφάλαιο B1-30 : Προϊόντα εκτός παραρτήματος I // + 29 εκατ. EUR

// (δαπάνες : 376 εκατ. EUR)

(δείκτης : 347 εκατ. EUR)

Η υπέρβαση των πιστώσεων προκύπτει από σημαντικότερες δαπάνες για πολλά προϊόντα βάσεως (σιτηρών, βουτύρου και αποκορυφωμένου γάλακτος). Αυτό προέρχεται κυρίως από την αύξηση των ποσοτήτων που εξήχθησαν.

Υπενθυμίζεται ότι προκειμένου να υπάρξει περιορισμός των δαπανών, η Επιτροπή ανέστειλε τα μέσα Μαΐου την έκδοση πιστοποιητικών εξαγωγής που παρέχουν το δικαίωμα πληρωμής επιστροφών.

Το επίπεδο των δαπανών στο τέλος του οικονομικού έτους σε σχέση με τις πιστώσεις εξαρτάται κυρίως από το ρυθμό χρησιμοποιήσεως των πιστοποιητικών που είχαν εκδοθεί πριν από την ημερομηνία αυτή και από το ρυθμό με τον οποίο θα πληρωθούν οι οργανισμοί πληρωμής των κρατών μελών.

Κεφάλαιο B1-37 : Εκκαθάριση και μείωση των προκαταβολών //

Το κεφάλαιο αυτό το οποίο δεν υπάγεται στο σύστημα του δείκτη, καλύπτει τις χρηματοδοτικές διορθώσεις που αποφασίστηκαν στο πλαίσιο της εκκαθάρισης των λογαριασμών καθώς και τις μειώσεις και αναστολές των προκαταβολών (μειώσεις /αναστολές των μηνιαίων επιστροφών) που θα πληρωθούν στα κράτη μέλη.

Το σημερινού επίπεδο των δαπανών προκύπτει κυρίως από χρηματικές διορθώσεις που αποφασίστηκαν στο πλαίσιο της εκκαθάρισης των λογαριασμών.

Επιπλέον, η Επιτροπή αποφάσισε μειώσεις των προκαταβολών που αφορούν κυρίως τη μη είσπραξη της συμπληρωματικής εισφοράς του γάλακτος της περιόδου 1998/99 από την Ιταλία.

Επιπλέον, η Επιτροπή θα έπρεπε, εάν αυτό καταστεί δυνατόν πριν από τις θερινές διακοπές, να εγκρίνει δύο αποφάσεις εκκαθάρισης λογαριασμών για τις οποίες έχουν κινηθεί οι διοικητικές διαδικασίες. Συναρτήσει των αποφάσεων αυτών, θεωρείται ότι οι εισπράξεις στο τέλος του οικονομικού έτους, θα φθάσουν το επίπεδο των πιστώσεων.

Κεφάλαιο B1-39 : Άλλα μέτρα // - 105 εκατ. EUR

// (δαπάνες : 640 εκατ. EUR)

(δείκτης : 745 εκατ. EUR)

Η υποαπορρόφηση σε σχέση με το δείκτη προκύπτει, λόγω πληρωμής αργότερα απ'ό,τι είχε προβλεφθεί ορισμένων γεωργονομισματικών ενισχύσεων. Πρόκειται πιθανώς για προσωρινή απόκλιση. Αντίθετα, θεωρείται ότι οι δαπάνες για τις γεωργονομισματικές ενισχύσεις θα υπερβούν στο τέλος του έτους τις πιστώσεις που έχουν εγγραφεί στον προϋπολογισμό λόγω της εξέλιξης της λίρας στερλίνας.

3.3.2. Η υποκατηγορία 1β: αγροτική ανάπτυξη και συνοδευτικά μέτρα

Κεφάλαιο B1-40 : Αγροτική ανάπτυξη // - 826 εκατ. EUR

// (δαπάνες : 1 059 εκατ. EUR)

(δείκτης : 1 886 εκατ. EUR)

Η υποαπορρόφηση σε σχέση με το δείκτη προκύπτει από το γεγονός ότι δεν έχουν ακόμη εγκριθεί από την Επιτροπή τα νέα προγράμματα για την περίοδο 2000 έως 2006. Η Επιτροπή, μπορεί, στο στάδιο αυτό να λάβει υπόψη μόνο τις δαπάνες για τα παλαιά συνοδευτικά μέτρα, δεδομένου ότι οι άλλες δαπάνες της αγροτικής ανάπτυξης μπορούν να καταλογισθούν στον προϋπολογισμό του ΕΓΤΠΕ-Εγγυήσεις μόνο μετά την έγκριση των προγραμμάτων αυτών.

Από τις προβλέψεις που έχουν καταρτίσει τα κράτη μέλη για το τέλος του οικονομικού έτους εμφανίζεται πολύ μικρή ανάγκη σε σχέση με τις πιστώσεις που έχουν εγγραφεί στον προϋπολογισμό.

4. Συμπεράσματα

Η εκτέλεση των πιστώσεων του υποτμήματος B1 του προϋπολογισμού για τον Ιούλιο 2000 (δαπάνες των κρατών μελών από τις 16 Οκτωβρίου 1999 έως τις 31 Μαΐου 2000) ανέρχεται σε 32 043 εκατ. ευρώ, ήτοι 78,2% των πιστώσεων.

4.1. Η εκτέλέση των πιστώσεων για την υποκατηγορία 1α

Οι δαπάνες για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες) βρίσκονται 238 εκατ. ευρώ πάνω από το δείκτη.

Οι τομείς που υπερβαίνουν τον δείκτη είναι κυρίως οι τομείς:

- των αροτραίων καλλιεργειών (+248 εκατ. ευρώ) που προκύπτει από τη γραμμική μείωση των πιστώσεων που αποφασίστηκε από την αρχή του προϋπολογισμού κατά την έγκριση του προϋπολογισμού και από τις επιστροφές στην παραγωγή αμύλου.(ωστόσο, για το τέλος του οικονομικού έτους, είναι δυνατόν να εμφανιστεί χαμηλότερη ανάγκη από τις πιστώσεις λόγω λιγότερο σημαντικών δαπανών για την αγορά σιτηρών),

- του βοείου κρέατος (+244 εκατ. ευρώ) που οφείλεται στις υψηλότερες δαπάνες για τις πριμοδοτήσεις (εκ των οποίων ένα μέρος οφείλεται σε επιτάχυνση των πληρωμών), για τα μέτρα σφαγής και καταστροφής των ζώων στο Ηνωμένο Βασίλειο στο πλαίσιο της εξάλειψης της ΣΕΒ καθώς και για το δημόσιο απόθεμα,

- του αιγοπροβείου κρέατος (+74 εκατ. ευρώ) που οφείλεται σε επιτάχυνση των πληρωμών της πριμοδότησης στις προβατίνες (είναι δυνατόν να εμφανιστεί ανάγκη χαμηλότερη από τις πιστώσεις στο τέλος του οικονομικού έτους),

- της ζάχαρης (+36 εκατ. ευρώ) που οφείλεται σε σημαντικότερες εξαγωγικές επιστροφές,

- των προϊόντων εκτός παραρτήματος Ι (+29 εκατ. ευρώ) λόγω αυξήσεως των ποσοτήτων που εξήχθησαν,

- του οίνου(+ 25 εκατ. ευρώ) που προκύπτει από υψηλότερες δαπάνες για τις ενισχύσεις στη χρησιμοποίηση γλευκών.

Οι τομείς με υποαπορρόφηση σε σχέση με το δείκτη είναι κυρίως οι τομείς:

- των οπωροκηπευτικών (-169 εκατ. ευρώ) κυρίως λόγω σημαντικότερων πληρωμών όσον αφορά τα μεταποιημένα οπωροκηπευτικά (οφειλόμενες εν μέρει σε καθυστερημένες πληρωμές),

- των άλλων μέτρων (-105 εκατ. ευρώ), που οφείλεται σε καθυστερημένη πληρωμή των γεωργονομισματικών ενισχύσεων (οι δαπάνες πιθανώς θα υπερβούν στο τέλος του οικονομικού έτους τις πιστώσεις του προϋπολογισμού),

- του καπνού (-104 εκατ. ευρώ) λόγω καθυστερημένης πληρωμής σε σχέση με το δείκτη,

- του ελαιολάδου (-50 εκατ. ευρώ) λόγω καθυστερημένων πληρωμών.

Ο τομέας του γάλακτος και των γαλακτοκομικών προϊόντων βρίσκεται περίπου στο επίπεδο του δείκτη, αλλά εμφανίζει σημαντικές αποκλίσεις σε σχέση με το δείκτη εντός του κεφαλαίου. Στο τέλος του οικονομικού έτους, οι δαπάνες για το κεφάλαιο αυτό θα παραμείνουν πιθανώς χαμηλότερες των πιστώσεων.

Η Επιτροπή θεωρεί ότι οι δαπάνες που πρέπει να καταλογιστούν στην υποκατηγορία 1α το δεύτερο ήμισυ του οικονομικού έτους, θα είναι λιγότερο υψηλές απ'ό,τι αρχικά είχε προβλεφθεί. Μπορούμε να διαπιστώσουμε πιθανές εξοικονομήσεις που θα έχουν κύρια επίπτωση μόνο κατά τους μελλοντικούς μήνες και, κατά συνέπεια, θα έχουν πολύ μικρή επίπτωση επί του σημερινού επιπέδου δαπανών. Πρόκειται κυρίως για λιγότερο σημαντικές δαπάνες για την αγορά σιτηρών, για τον τομέα του γάλακτος και των γαλακτοκομικών προϊόντων (εξοικονομήσεις από το δημόσιο απόθεμα του αποκορυφωμένου γάλακτος σε σκόνη και για χαμηλότερες εισπράξεις για τη συμπληρωματική εισφορά γάλακτος) καθώς και για το βόειο κρέας. Η Επιτροπή θεωρεί ότι απομακρύνεται ο κίνδυνος υπέρβασης της υποκατηγορίας Ια και θα πρέπει να παραμείνουμε εντός των πιστώσεων που έχουν εγγραφεί στον προϋπολογισμό.

4.2. Η εκτέλεση των πιστώσεων για την υποκατηγορία 1β

Οι δαπάνες της υποκατηγορίας 1β (αγροτική ανάπτυξη και συνοδευτικά μέτρα) είναι κατά 826 εκατ. ευρώ υψηλότερες από το δείκτη. Αυτό οφείλεται στο γεγονός ότι δεν έχουν ακόμη εγκριθεί από την Επιτροπή τα νέα προγράμματα για την περίοδο 2000 έως 2006. Η Επιτροπή, μπορεί, στο στάδιο αυτό να λάβει υπόψη μόνο τις δαπάνες για τα παλαιά συνοδευτικά μέτρα, δεδομένου ότι οι άλλες δαπάνες της αγροτικής ανάπτυξης μπορούν να καταλογισθούν στον προϋπολογισμό του ΕΓΤΠΕ-Εγγυήσεις μόνο μετά την έγκριση των προγραμμάτων αυτών.

Από τις προβλέψεις που έχουν καταρτίσει τα κράτη μέλη για το τέλος του οικονομικού έτους, εμφανίζεται πολύ μικρή ανάγκη σε σχέση με τις πιστώσεις που έχουν εγγραφεί στον προϋπολογισμό.